ประกาศคณะกรรมการกํากับตลาดทุนที่ ทน. 40/2555เรื่อง หลักเกณฑ์ เงื่อนไข และวิธีการจัดตั้งและจัดการ กองทุนรวมโครงสร้างพื้นฐาน(ฉบับที่ 2)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการกํากับตลาดทุนออกข้อกําหนดไว้ดังต่อไปนี้ข้อ ๑ ให้เพิ่มความต่อไปนี้เป็น (ฌ) และ (ญ) ใน (4) ของข้อ 1 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554"(ฌ) ระบบบริหารจัดการน้ํา หรือการชลประทาน(ญ) ระบบป้องกันภัยธรรมชาติ ซึ่งรวมถึงระบบเตือนภัยและระบบจัดการเพื่อลดความรุนแรงของภัยธรรมชาติที่เกิดขึ้นด้วย"ข้อ ๒ ให้เพิ่มความต่อไปนี้เป็น (6/1) ของข้อ 1 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 "(6/1) "ภาครัฐ" หมายความว่า (ก) ส่วนราชการ (ข) องค์การของรัฐบาลตามกฎหมายว่าด้วยการจัดตั้งองค์การของรัฐบาลและกิจการของรัฐตามกฎหมายที่จัดตั้งกิจการนั้น และให้หมายความรวมถึงหน่วยงานธุรกิจที่รัฐบาลเป็นเจ้าของซึ่งไม่มีฐานะเป็นนิติบุคคลด้วย"ข้อ ๓ ให้ยกเลิกความใน (3) ของข้อ 9 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 และให้ใช้ความต่อไปนี้แทน"(3) มีเงินทุนโครงการไม่ต่ํากว่าสองพันล้านบาท และมีนโยบายที่จะลงทุนในทรัพย์สินกิจการโครงสร้างพื้นฐานรวมกันไม่น้อยกว่าหนึ่งพันห้าร้อยล้านบาท โดยในกรณีที่มีนโยบายจะลงทุนในทรัพย์สินกิจการโครงสร้างพื้นฐานหลายโครงการ แต่ละโครงการต้องมีมูลค่าไม่น้อยกว่าหนึ่งพันล้านบาท เว้นแต่เป็นการลงทุนในกิจการไฟฟ้า แต่ละโครงการต้องมีมูลค่าไม่น้อยกว่าห้าร้อยล้านบาท"ข้อ ๔ ให้ยกเลิกความใน (5) ของข้อ 9 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 และให้ใช้ความต่อไปนี้แทน"(5) มีนโยบายการลงทุนในทรัพย์สินกิจการโครงสร้างพื้นฐานเป็นหลัก ซึ่งกิจการโครงสร้างพื้นฐานนั้นเป็นไปเพื่อประโยชน์หรือให้บริการแก่ประชาชนในวงกว้างของประเทศไทยให้ถือว่ากิจการโครงสร้างพื้นฐานที่เข้าลักษณะใดลักษณะหนึ่งดังต่อไปนี้ เป็นกิจการโครงสร้างพื้นฐานตามวรรคหนึ่งด้วย(ก) กิจการที่จําหน่ายสินค้าเพื่อประโยชน์แก่ประชาชนในวงกว้าง หรือให้บริการแก่ประชาชนในวงกว้างโดยทางอ้อมผ่านผู้ประกอบกิจการโครงสร้างพื้นฐานอื่น(ข) กิจการที่จําหน่ายสินค้าหรือให้บริการทั้งหมดแก่ภาครัฐ(ค) กิจการที่จําหน่ายสินค้าหรือให้บริการไม่ว่าทั้งหมดหรือบางส่วนแก่ภาคธุรกิจเอกชน ซึ่งการจําหน่ายหรือให้บริการนั้นไม่มีลักษณะเป็นการจํากัดเฉพาะแก่ภาคธุรกิจเอกชนรายใดรายหนึ่งหรือกลุ่มใดกลุ่มหนึ่ง ทั้งนี้ ในขณะที่ยื่นคําขอ การจําหน่ายหรือให้บริการดังกล่าวต้องไม่เกินกว่าหนึ่งในสามของกําลังการผลิตหรือการให้บริการสูงสุดของกิจการโครงสร้างพื้นฐานนั้น ให้ถือว่าบุคคลที่มีความสัมพันธ์กันในลักษณะดังต่อไปนี้ เป็นกลุ่มเดียวกันกับภาคธุรกิจเอกชนตามวรรคหนึ่ง 1. บุคคลธรรมดาหรือนิติบุคคลที่มีความสัมพันธ์ในลักษณะเป็นผู้ถือหุ้นหรือหุ้นส่วนของภาคธุรกิจเอกชนดังกล่าว ไม่ว่าทางตรงหรือทางอ้อมเกินกว่าร้อยละสามสิบของจํานวนหุ้นที่จําหน่ายได้แล้วทั้งหมดหรือความเป็นหุ้นส่วนทั้งหมดของภาคธุรกิจเอกชนนั้น 2. นิติบุคคลที่มีบุคคลตาม 1. เป็นบุคคลเดียวกัน 3. คู่สมรสหรือบุตรที่ยังไม่บรรลุนิติภาวะของบุคคลตาม 1."ข้อ ๕ ให้เพิ่มความต่อไปนี้เป็น (5/1) ของข้อ 9 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 "(5/1) ในขณะที่ยื่นคําขออนุมัติจัดตั้ง มีทรัพย์สินกิจการโครงสร้างพื้นฐานที่กองทุนรวมจะลงทุนอย่างแน่นอนแล้ว ทั้งนี้ บริษัทจัดการต้องดําเนินการดังต่อไปนี้ด้วย(ก) ตรวจสอบหรือสอบทาน (การทํา due diligence) ทรัพย์สินกิจการโครงสร้างพื้นฐาน โดยร่วมกับที่ปรึกษาทางการเงินในการจัดให้มีการวิเคราะห์ข้อมูลที่เกี่ยวข้องกับทรัพย์สินกิจการโครงสร้างพื้นฐานหรือกิจการโครงสร้างพื้นฐาน เช่น ข้อมูลด้านการเงิน กฎหมาย และเทคนิคเฉพาะทาง เป็นต้น และมีความเห็นว่ากิจการโครงสร้างพื้นฐานที่จะลงทุนเป็นไปตามหลักเกณฑ์ดังต่อไปนี้ 1. มีความเหมาะสมสําหรับการลงทุนของผู้ลงทุนทั่วไป โดยมีศักยภาพในการสร้างผลตอบแทนเพื่อเป็นรายได้ให้แก่กองทุนรวมได้อย่างต่อเนื่อง 2. มีเอกสารสิทธิหรือเอกสารสัญญาที่ครบถ้วน ชัดเจน บังคับได้ตามกฎหมาย และเพียงพอต่อการที่กองทุนรวมจะใช้ดําเนินการหรือจัดหาผลประโยชน์ได้ (ข) จัดให้มีการประเมินค่าทรัพย์สินกิจการโครงสร้างพื้นฐานตามหลักเกณฑ์ในข้อ 12 (ค) ในกรณีที่ทรัพย์สินกิจการโครงสร้างพื้นฐานที่จะลงทุนเป็นสิทธิในการรับประโยชน์จากรายได้ในอนาคตหรือสิทธิตามสัญญาแบ่งรายได้ บริษัทจัดการต้องดําเนินการให้ผู้ประกอบกิจการโครงสร้างพื้นฐานที่เป็นคู่สัญญาจัดให้มีกลไกให้บริษัทจัดการหรือผู้ที่บริษัทจัดการมอบหมายสามารถเข้าตรวจสอบหรือสอบยันความถูกต้องครบถ้วนของส่วนแบ่งรายได้ที่กองทุนรวมได้รับตามข้อตกลง ตลอดจนจัดส่งรายงานหรือข้อมูลที่เกี่ยวข้องต่อบริษัทจัดการเพื่อใช้ในการติดตามและตรวจสอบความถูกต้องครบถ้วนของส่วนแบ่งรายได้ดังกล่าว"ข้อ ๖ ให้เพิ่มความต่อไปนี้เป็น (ฉ) ใน (1) ของข้อ 14 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554"(ฉ) เอกสารหรือหลักฐานอื่นที่แสดงว่ากิจการโครงสร้างพื้นฐานที่กองทุนรวมจะลงทุนมีลักษณะเป็นไปตามที่กําหนดในประกาศนี้"ข้อ ๗ ให้เพิ่มความต่อไปนี้เป็น (2/1) ของข้อ 20 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 "(2/1) กองทุนรวมที่ขออนุมัติมีลักษณะเป็นการจัดตั้งเพื่อประโยชน์ของบุคคลหรือกลุ่มบุคคลใดเป็นหลัก"ข้อ ๘ ให้ยกเลิกความในวรรคหนึ่งของข้อ 40 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 และให้ใช้ความต่อไปนี้แทน"ข้อ 40 การคํานวณมูลค่าการลงทุนในทรัพย์สินกิจการโครงสร้างพื้นฐาน ให้เป็นไปตามหลักเกณฑ์ดังต่อไปนี้(1) กรณีที่เป็นทรัพย์สินกิจการโครงสร้างพื้นฐานของโครงการที่ไม่แล้วเสร็จ ให้คํานวณจากผลรวมของราคาที่ทําให้ได้มาซึ่งทรัพย์สินนั้น และมูลค่าเงินลงทุนที่กองทุนรวมคาดว่าจะต้องใช้ในการพัฒนาให้เป็นโครงการที่แล้วเสร็จ (2) กรณีที่เป็นทรัพย์สินกิจการโครงสร้างพื้นฐานของโครงการที่แล้วเสร็จ ให้คํานวณตามราคาที่ทําให้ได้มาซึ่งทรัพย์สินนั้น (3) กรณีที่มีการประเมินค่าทรัพย์สินกิจการโครงสร้างพื้นฐานตามข้อ 44 ให้คํานวณโดยใช้ราคาที่ได้จากการประเมินค่าครั้งล่าสุด ซึ่งปรับปรุงด้วยการได้มาหรือจําหน่ายไปซึ่งทรัพย์สินกิจการโครงสร้างพื้นฐาน (ถ้ามี) และการตัดจําหน่ายทรัพย์สินกิจการโครงสร้างพื้นฐาน (ถ้ามี) ที่เกิดขึ้นภายหลังการประเมินล่าสุด" ข้อ ๙ ให้ยกเลิกความใน (ก) ของวรรคหนึ่งใน (1) ของข้อ 42 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 และให้ใช้ความต่อไปนี้แทน"(ก) การได้มาเพิ่มเติมหรือจําหน่ายไปซึ่งทรัพย์สินกิจการโครงสร้างพื้นฐานตามข้อตกลงหรือสัญญาที่มีกับภาครัฐซึ่งได้ระบุไว้อย่างเฉพาะเจาะจงแล้วในโครงการจัดการกองทุนรวม"ข้อ ๑๐ ให้เพิ่มความต่อไปนี้เป็น (1/1) ในวรรคหนึ่งของข้อ 43 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 "(1/1) กองทุนรวมจะกําหนดอัตราค่าเช่า ค่าสิทธิ หรือค่าตอบแทนอื่นที่เกี่ยวข้อง ตลอดจนเงื่อนไขตามสัญญาจัดหาผลประโยชน์ เพื่อประโยชน์ที่ดีที่สุดของกองทุนรวม และมีลักษณะเดียวกับที่วิญญูชนจะพึงกระทํากับคู่สัญญาทั่วไปในสถานการณ์เดียวกัน"ข้อ ๑๑ ให้ยกเลิกความใน (ก) ของ (2) ในข้อ 48 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 และให้ใช้ความต่อไปนี้แทน"(ก) การเข้าทําธุรกรรมกับบุคคลที่เกี่ยวข้องที่เป็นการได้มาเพิ่มเติม หรือการจําหน่ายไปซึ่งทรัพย์สินกิจการโครงสร้างพื้นฐาน ซึ่งมีมูลค่าของทรัพย์สินไม่น้อยกว่ายี่สิบล้านบาทหรือไม่น้อยกว่าร้อยละสามของมูลค่าทรัพย์สินสุทธิของกองทุนรวม แล้วแต่จํานวนใดจะสูงกว่า เว้นแต่เป็นกรณีที่ต้องปฏิบัติตามข้อตกลงหรือสัญญาที่มีกับภาครัฐ ซึ่งได้ระบุไว้เป็นการเฉพาะเจาะจงแล้วในโครงการจัดการกองทุนรวม"ข้อ ๑๒ ให้เพิ่มความต่อไปนี้เป็นข้อ 68/1 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 "ข้อ 68/1 ในการจัดการทรัพย์สินกิจการโครงสร้างพื้นฐานที่เป็นสิทธิในการรับประโยชน์จากรายได้ในอนาคตหรือสิทธิตามสัญญาแบ่งรายได้ บริษัทจัดการต้องดําเนินการดังต่อไปนี้ด้วย (1) ติดตามและตรวจสอบความถูกต้องครบถ้วนของส่วนแบ่งรายได้ที่กองทุนรวมได้รับอย่างสม่ําเสมอ (2) หากพบความผิดพลาดหรือข้อบกพร่องที่อาจทําให้กองทุนรวมไม่ได้รับส่วนแบ่งรายได้ที่ถูกต้องครบถ้วนตามข้อตกลง ต้องดําเนินการหรือมอบหมายให้ผู้เชี่ยวชาญดําเนินการให้ผู้ประกอบกิจการโครงสร้างพื้นฐานปรับปรุงแก้ไขข้อผิดพลาดดังกล่าว"ข้อ ๑๓ ให้ยกเลิกความในข้อ 70 แห่งประกาศคณะกรรมการกํากับตลาดทุน ที่ ทน. 1/2554 เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน ลงวันที่ 10 มกราคม พ.ศ. 2554 และให้ใช้ความต่อไปนี้แทน"ข้อ 70 ในการจัดการทรัพย์สินกิจการโครงสร้างพื้นฐานที่กองทุนลงทุนด้วยการเข้าถือหุ้นของบริษัทที่ประกอบธุรกิจโครงสร้างพื้นฐาน บริษัทจัดการต้องจัดให้มีมาตรการหรือกลไกที่จะทําให้บริษัทจัดการสามารถดูแลและควบคุมให้บริษัทดังกล่าวมีการประกอบกิจการที่เป็นไปตามโครงการจัดการกองทุนรวม และตามหลักเกณฑ์ในประกาศนี้และประกาศอื่นที่เกี่ยวข้อง เพื่อให้เป็นไปในทํานองเดียวกับการปฏิบัติของกองทุนรวมโดยอนุโลม ซึ่งรวมถึงการดําเนินการของบริษัทจัดการดังต่อไปนี้(1) การส่งบุคลากรเข้าร่วมบริหารในกิจการของบริษัทดังกล่าว โดยบุคลากรนั้นต้องเป็นผู้จัดการกองทุนรวมโครงสร้างพื้นฐานที่ได้รับความเห็นชอบจากสํานักงาน(2) การดําเนินการตามอํานาจหน้าที่ของตนเพื่อให้ผู้บริหารและบุคคลผู้มีอํานาจควบคุมกิจการโครงสร้างพื้นฐาน มีคุณสมบัติและไม่มีลักษณะต้องห้ามตามที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดลักษณะขาดความน่าไว้วางใจของกรรมการและผู้บริหารของบริษัท(3) การดําเนินการตามอํานาจหน้าที่ของตนเพื่อให้การกู้ยืมเงินและการก่อภาระผูกพันของบริษัทดังกล่าว (ถ้ามี) เป็นไปตามหลักเกณฑ์ที่กําหนดไว้ในประกาศเกี่ยวกับการกู้ยืมในนามของกองทุนรวมและการก่อภาระผูกพันแก่ทรัพย์สินของกองทุนรวมโครงสร้างพื้นฐานโดยอนุโลม(4) การจัดให้มีมาตรการที่จะทําให้ผู้ดูแลผลประโยชน์สามารถตรวจสอบการดําเนินการของบริษัทจัดการเพื่อให้เป็นไปตามมาตรการหรือกลไกที่บริษัทจัดการได้วางไว้ตามข้อกําหนดนี้การดําเนินการของบริษัทจัดการเพื่อให้บริษัทตามวรรคหนึ่งมีการประกอบกิจการในทํานองเดียวกับการปฏิบัติของกองทุนรวมตามวรรคหนึ่ง มิให้รวมถึงการปฏิบัติตามหลักเกณฑ์ในข้อ 43(1) โดยบริษัทดังกล่าวอาจประกอบกิจการโครงสร้างพื้นฐานเองได้"ข้อ ๑๔ ประกาศนี้ให้ใช้บังคับตั้งแต่วันที่ 1 กันยายน พ.ศ. 2555 เป็นต้นไปผู้มีอํานาจลงนาม - ประกาศ ณ วันที่ 17 สิงหาคม พ.ศ. 2555 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน